钦定古今图书集成/明伦汇编/人事典/第069卷 > 清暑笔谈 > 《富贵曲》李咸用
## 钦定古今图书集成/明伦汇编/人事典/第069卷 > 清暑笔谈 > 《富贵曲》李咸用

“画藻雕山金碧彩，鸳鸯叠翠眠晴霭。编珠影里醉春
庭，团红片下攒歌黛。革咽丝烦欢不改，缴绛垂缇忽
如晦。活花起舞夜春来，蜡焰煌煌天日在。雪暖瑶杯
凤髓融，红拖象著猩唇细。空中汉转星移盖，火城拥
出随朝会。车如雷兮马如龙，鬼神辟易不敢害。冠峨
剑重锵环珮，步入天门相真宰。开口长为爵禄筌，回”
眸便是公卿罪。珍珠索得龙宫贫，膏腴刮下苍生背。
九野干戈指著心，威福满拳犹未快。我闻周公，贵为
天子弟，富有半四海，蔑有骄奢贻后悔。红锦帐收，珊
瑚树碎，至今笑石崇王恺。